Konstitusionele Hof sê oor US-taalbeleid | Maroela Media
Die hof het in 'n eenparige beslissing bevind dat die US se proses om die 2016-beleid aan te neem het gevolg na deeglike, uitputtende, inklusiewe en behoorlike beraadslaging.
Die organisasie Gelyke Kanse het 'n aansoek gebring om direk tot die Konstitusionele Hof te appelleer teen 'n uitspraak van die Kaapstadse hooggeregshof wat die nuwe taalbeleid van die US gehandhaaf het.
Die US se 2016-beleid gee voorkeur aan Engels as onderrigtaal, terwyl klasse in Afrikaans aangebied sal word indien dit redelik en prakties uitvoerbaar is.
Gelyke Kanse het in sy aansoek aangevoer dat die US strydig met die Grondwet, wat onderrig in 'n amptelike taal van keuse tot op die hoogste vlak waarborg waar dit redelikerwys doenbaar is, onder politieke druk geswig en Afrikaans begin afgradeer het.
Die US het aangevoer die 2016-beleid, in teenstelling met die 2014-beleid, sluit nie swart en Engelssprekende studente uit tot volle en gelyke toegang tot die universiteit nie.
Volgens die US kon die voorsiening vir Afrikaans in die 2014-beleid behoue gebly het deur volle parallelmediumonderrig, maar die koste daarvan sou R640 miljoen in infrastruktuur beloop en 'n bykomende R78 miljoen per jaar daarna vir bykomende onderrig- en personeelkoste. Dit sou volgens die universiteit ook tot gevolg gehad het dat klasgelde met 20% styg.
Gelyke Kanse voer aan dat die 2016-taalbeleid die US op 'n trajek geplaas het om te verengels, terwyl die vorige taalbeleid van 2014 omvattend voorsiening gemaak het vir die gelyke gebruik van Afrikaans en Engels op die kampus.
Prof. Philip Spies van Gelyke Kanse het vroeër gesê die uitspraak van die Konstitusionele Hof kan as 'n toetssaak gesien word oor die kwessie van die reg tot onderrig in Suid-Afrika se inheemse tale op tersiêre vlak en kan rigtinggewend wees vir al 26 Suid-Afrikaanse universiteite, waarvan die meeste slegs onderrig in Engels aanbied.
Sjoe, wat 'n verrassing!/s.
Kan hulle nie Grondwethof toe gaan nie? Is dit nou die einde van die pad?
Dit is waaragtig arrogansie in die hoogste graad om te verwag dat die wereld sy taalgebruik moet aanpas om `n miniskule groepering se taalonderrig te pas . Dink die mense nou werklik dat die wereld sy tegniese , handels , wetenskaplike , chemise , mediese ens terme na die kombuistaal gaan omskakel ? Absurd . Alles in bykans in Engels , leer dit nou , want in die wye wereld gaan niemand jou antwoord op jou kombuistaalskrywe nie . Jou skripsie sal nerens kom nie . Word nou groot toe .
Dit is te verwagte. Politieke hof. 'n Boom word aan sy (vorige) vrugte geken. En 'n oud-regter van hierdie hof is nou Kanselier van die US. Kamerade kyk na mekaar soos die Afrikanerbond.
Dis maar net om te sorg vir al die onwettige immigrante wat vrylik rondloop en dan ook nog betoog as hulle nie hulle sin kry nie. Ons belasting geld word weereens gemors want ek wonder hoeveel van hulle regtig Engels magtig is.